“ศบค.” แถลงพบผู้ติดเชื้อ “โควิด-19” พุ่ง 53 ราย เสียชีวิต 1 ดันยอดป่วยสะสม 2,907!
"ศบค." แถลงพบผู้ติดเชื้อ "โควิด-19" พุ่ง 53 ราย เสียชีวิต 1 ดันยอดป่วยสะสม 2,907!
25 เม.ย. 2563

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) แถลงข่าวสถานการณ์แพร่ระบาดไวรัสโควิด-19 ประจำวันที่ 25 เมษายน 2563 รายงานผู้ติดเชื้อเพิ่ม 53 ราย เสียชีวิต 1 รายโดย 42 รายเป็นยอดผู้ติดเชื้อจากในสถานกักขังแรงงานต่างด้าวที่ อ.สะเดา จ.สงขลา เบื้องต้นทั้งหมดคนยังแข็งแรงดี อาการเบา
ขณะที่ผู้ติดเชื้อผู้ติดเชื้อจากในสถานกักขังแรงงานต่างด้าวแบ่งเป็น พม่า 34 ราย, เวียดนาม 3 ราย, มาเลเซีย 2 รายส่วนแรงงานจาก เยเมน, กัมพูชา, อินเดียประเทศละ 1 ราย 
ส่วนที่เหลือในไทยเป็นผู้ติดเชื้อรายใหม่ 11 รายแบ่งเป็น ยะลา 7 ราย, กทม. 2 ราย, ชลบุรีและภูเก็ตจังหวัดละ 1 ราย
โดยผู้ป่วยสะสม 2,907 รายเสียชีวิตเพิ่ม 1 ราย รวมเสียชีวิตสะสม 51 รายหายป่วยแล้ว 2,547 ราย 
สำหรับผู้เสียชีวิตรายที่ 51 ชายไทย 48 ปีอาชีพรับจ้างประวัติสัมผัสผู้ติดเชื้อ 4 รายเป็นคนในครอบครัวมีจุดเริ่มต้นมาจากน้องชายที่ทำงานย่านสถานบันเทิงโดยไทม์ไลน์ผู้เสียชีวิต 
– 1 เม.ย. เริ่มป่วยผลตรวจปกติได้ยากลับบ้าน 
– 12 เม.ย. อาการไม่ดีขึ้นกลับรักษาเพิ่มผลแล็บยืนยันติดเชื้อโควิด-19  
– 16 เม.ย. อาการยังทรุดต้องใส่เครื่องช่วยหายใจก่อนเสียชีวิต